OpenLLM-France/wikimedia huggingface dataset:
# 10 milles per veure una bona armadura

10 milles per veure una bona armadura és el segon disc del grup català Manel. El disc va sortir al mercat el 15 de març del 2011. Durant les setmanes prèvies es van avançar dues cançons del disc, Aniversari i Boomerang, així com el videoclip de la primera.
En aquest àlbum destaca l'absència de l'ukelele, molt present en Els millors professors europeus, i l'aparició de més guitarra. El títol del disc és una al·lusió a una frase que pronunciava Kenneth Branagh a la pel·lícula Molt soroll per no res.
El disc va tenir un notable èxit de vendes, i va esdevenir l'àlbum més venut a Espanya una setmana després del seu llançament amb 10.000 còpies venudes. Això no havia estat aconseguida per cap autor català des del 1996 (Manuel Serrat amb D'un temps d'un país) i mai per cap grup català de pop. Només cantautors com Joan Manuel Serrat o Lluís Llach havien arribat a estar en aquest primer lloc. El 19 de maig del 2011 va esdevenir disc d'or després que se'n venguessin 30.000 còpies en vuit setmanes.

## Referències

* 1 2 «Manel publiquen el seu esperat segon disc "sense voluntat rupturista"». Vilaweb, 15-03-2011.
* ↑ Vidal, Guillem «Manel i la bona lletra». El Punt Avui, 15-03-2011 [Consulta: 6 desembre 2011].
* ↑ «Catalaans album van Manel is Spanjes nummer een» (en neerlandès). Spanje Vandaag, 24-03-2011. Arxivat de l'original el 2016-03-03. [Consulta: 21 agost 2015].
* 1 2 Gomila, Andreu; Salicrú, Marta «Manel celebra l'èxit amb un concert sorpresa a la Salamandra». Ara, 23-03-2011.
* ↑ «El segon disc de Manel ja és disc d'or». Ara, 19-05-2011. «'10 milles per veure una bona armadura' ven més de 30.000 exemplars en 8 setmanes. És la segona vegada que el quartet Barceloní, que només ha editat dos discos, rep aquesta distinció»
# 674
## Esdeveniments

* La dinastia omeia conquereix Creta a l'Imperi Romà d'Orient.
* Batalla naval de Cízic, victòria de l'Imperi Romà d'Orient contra els àrabs, gràcies a l'ús del foc grec, invenció de Cal·línic d'Heliòpolis.

## Referències

* ↑ Treadgold, Warren T. A History of the Byzantine State and Society (en anglès). Stanford University Press, 1997-10, p. 313-325. ISBN 978-0-8047-2630-6.
* ↑ Haldon, John F. Byzantium in the Seventh Century: The Transformation of a Culture (en anglès). Cambridge University Press, 1990. ISBN 978-0-521-31917-1.
# Jàpet

«Jàpet» té aquests significats:
* Jàpet (satèl·lit), satèl·lit de Saturn
* Jàpet (mitologia), tità
# Kramarénkov

Kramarénkov (en rus: Крамаренков) és un poble (un khútor) de l'óblast de Vorónej, a Rússia, segons el cens del 2010 tenia 21 habitants.

## Referències

* ↑ Расстояние от Херсонского до Россоши
* 1 2 Херсонский хутор на карте
* ↑ Всероссийская перепись населения 2010 года. Численность населения городских округов, муниципальных районов, городских и сельских поселений, городских и сельских населённых пунктов Воронежской области
# Krali Bimbalov

Krali Bimbalov (Fakia, 1 de novembre de 1934 - 1988) va ser un lluitador búlgar, especialista en lluita grecoromana, que va competir durant la dècada de 1960.
El 1960 va prendre part en els Jocs Olímpics d'Estiu de Roma, on guanyà la medalla de plata en la competició del pes semi pesat del programa lluita grecoromana. Quatre anys més tard, als Jocs de Tòquio, fou sisè en la prova del pes mitjà del programa lluita grecoromana.
En el seu palmarès també destaca una medalla de plata al Campionat del Món de lluita de 1962.

## Referències

* 1 2 «Olympedia – Krali Bimbalov». [Consulta: 27 març 2023].
* ↑ «International Wrestling Database». [Consulta: 27 març 2023].
# Keren

Keren (Cheren) és la segona ciutat d'Eritrea. Situada al nord-oest d'Asmara, és la capital de la província d'Anseba i residència de la tribu Beleyn. L'any 2005, la ciutat tenia una població d'uns 86.483 habitants.

## Context històric

La ciutat cresqué al voltant de la línia fèrria, hui dia desmantellada (n'hi ha prevista la reconstrucció). Té un important centre comercial. Fou escenari de batalles en la Segona Guerra mundial i la Guerra d'Independència d'Eritrea. També tingué un paper fonamental en la batalla de Keren entre les tropes italianes i britàniques al 1941.

## Patrimoni

Hi destaca un fort egipci del s. XIX, el baobab de la capella de St Maryam, l'estació de tren, de 1930, l'antiga mesquita, el mausoleu Said Bakri, els cementeris de l'armada britànica i italiana, i el mercat local. A la rodalia hi ha el monestir Debre Sina, conegut pels seus allotjaments en coves.

## Divisió administrativa

La ciutat es divideix en districtes:
* Elabered
* Hagaz
* Halhal
* Melbaso

## Ciutat agermanada

* Trondheim, Noruega.

## Bibliografia

* Hill, Justin (2002), Ciao Asmara, A classic account of contemporary Africa. Little, Brown, ISBN 978-0-349-11526-9.
# Kerbela (arna)

Kerbela és un gènere d'arnes de la família Crambidae.

## Taxonomia

* Kerbela monotona Amsel, 1949
* Kerbela turcomanica (Christoph, 1877)

## Referències

* ↑ «GlobIZ search». Global Information System on Pyraloidea. [Consulta: 7 abril 2019].
# Jérôme Eugène Coggia

Jérôme Eugène Coggia fou un astrònom francès nascut a Ajaccio (Còrsega) el 18 de febrer de 1849 i mort el 15 de gener de 1919.
Va treballar a l'Observatori de Marsella va descobrir nombrosos cometes, incloent-hi el brillant "cometa Coggia" "(C/1874 H1). També fou codescubridor del cometa periòdic "Pons-Coggia-Winnecke-Forbes" que posteriorment fou denominat 27P/Crommelin.
El 1916 fou guardonat amb Premi Lalande de l'Acadèmia Francesa de les Ciències.

## Planetes menors descoberts

Planetes menors descoberts: 5 :
| (96) Aegle | 17 de febrer de 1868 |
| (187) Lamberta | 11 d'abril de 1878 |
| (193) Ambrosia | 28 de febrer de 1879 |
| (217) Eudora | 30 d'agost de 1880 |
| (444) Gyptis | 31 de març de 1899 |

## Referències

* ↑ Coggia, J. «EEntdeckung eines Cometen von Coggia in Marseille». Astronomische Nachrichten, 76, pàg. 255. (alemany)
# Kandinsky (cràter)

Kandinsky és un cràter d'impacte en el planeta Mercuri de 60 km de diàmetre. Porta el nom del pintor rus Wassily Kandinsky (1866-1944), i el seu nom va ser aprovat per la Unió Astronòmica Internacional el 2012.

## Referències

* ↑ «Kandinsky». Gazetteer of Planetary Nomenclature. United States Geological Survey, 06-08-2012. [Consulta: 10 juny 2017].

## Vegeu també

* Llista de cràters de Mercuri
# Abbottina binhi

Abbottina binhi és una espècie de peix cipriniforme de la família dels ciprínids que es troba al Vietnam.

## Referències

* ↑ Jordan, D. S. & Fowler, H. W. 1903. A review of the cyprinoid fishes of Japan. Proceedings of the United States National Museum 811-862.
* ↑ BioLib
* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Nguyen, V. H. & S. V. Ngo. 2001. Ca nuoc ngot Viet Nam. Tap I. Ho ca chep (Cyprinidae). [Freshwater fishes of Viet Nam. Volum I. Family Cyprinidae]. Ca Nuoc Ngot Viet Nam v. 1: 1-622.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Abbottabad

Abbottabad (ایبٹ آباد) és una ciutat del Pakistan, capital del districte d'Abbottabad i del tehsil (subdivisió) d'Abbottabad. Està sitiuada a 50 km al nord-est d'Islamabad i 150 km a l'est de Peshawar, i a 1250 metres sobre el nivell del mar, a la plana de Rash o Orash. La població el 1901 era de 7764, el 1991 de 66.000 (estimada) i el 1998 de 120.988 habitants.
Va prendre el seu nom del major James Abbot, primer comissionat del districte d'Hazara (1847-1853), que la va establir el 1853 com a seu administrativa i militar (la capital anterior del districte era Haripur).
Sota domini britànic fou seu del Gurkha Battalion, d'un regiment nadiu de la Punjab Frontier Force, i una bateria nativa de l'artilleria de muntanya, a més de seu de l'estat major de la Frontier Force.
El 2 de maig de 2011 Ossama bin Laden va morir en aquesta ciutat a mans d'un escamot americà.

## Referències

* ↑ «Obama confirma la mort d'Ossama bin Laden». Diari Ara, 02-05-2011. [Consulta: 3 maig 2011].
# Emesh (cràter)

Emesh és un cràter sobre la superfície del planeta nan Ceres, situat amb el sistema de coordenades planetocèntriques a 12.3 ° de latitud nord i 159.4 ° de longitud est. Fa un diàmetre de 20 km. El nom va ser fet oficial per la UAI el 25 d'agost del 2017 i fa referència a Emeix, déu de la vegetació i de l'agricultura de la mitologia sumèria.

## Referències

* ↑ "Emesh (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Leach, Marjorie. ABC-CLIO. Guide to the Gods, 1992.
# Quelidònies

Les Quelidònies (en grec antic: Χελιδόνια) eren un costum observat a l'illa de Rodes al mes de Boedromió, quan retornaven les orenetes (en grec antic: χελιδών, khelidōn).
Durant aquest temps, els nois (χελιδονισταί, khelidonistaí) anaven de casa en casa recollint petits regals tot dient que eren per les orenetes que tornaven, mentre cantaven una cançó que reprodueix Ateneu de Nàucratis. Es diu que el costum el va introduir el poeta Cleobul de Lindos, considerat un dels set savis de Grècia, en un moment que la ciutat passava un moment desgraciat. Les Quelidònies, de vegades considerades un festival, sembla que no era més que un costum dels joves que amb l'excusa del retorn de les orenetes aprofitaven per recollir regals, cosa que es dona en altres països i en altres èpoques de l'any.

## Referències

* ↑ Smith, William (ed.). «Chelidonia». A Dictionary of Greek and Roman Antiquities (1890). [Consulta: 27-XI-2020].
Viccionari
# Automòbil de turisme

Un automòbil de turisme, també conegut simplement com a turisme o automòbil, és el tipus d'automòbil destinat al transport de persones, amb almenys quatre rodes, i un màxim de nou places inclòs el conductor.
Altres termes per referir-se a un automòbil de turisme són cotxe o auto.

## Carrosseries

Un automòbil de turisme en pot tenir una, dues o tres fileres de seients i un maleter per transportar objectes, principalment equipatge. Existeixen diversos tipologies de carrosseria, com ara hatchback, liftback, sedan o familiar, així com els automòbils esportius amb carrosseries de tipus cupè o descapotable.

## Diferències amb altres automòbils

El terme "automòbil de turisme" contrasta amb el de "vehicle mixt", que es refereix als vehicles destinats al transport de persones o mercaderies, de forma simultània o no. Dins d'aquest grup s'hi engloben vehicles com ara camioneta, furgoneta o monovolum.
Així mateix, un autocar, encara que també està destinat al transport de persones, disposa de gran capacitat de places. El terme "autobús" pot utilitzar-se per referir-se a un autocar o per referir-se a un automòbil de servei públic que realitza un itinerari regularment.

## Ús en automobilisme

Els automòbils de turisme presenten modificacions respecte als de producció per ser utilitzats en competicions d'automobilisme. S'utilitzen habitualment en disciplines com ara ral·lis i rallycross. Tanmateix, en parlar de carreres de turismes hom es refereix a automobilisme de velocitat. El Deutsche Tourenwagen Masters i el Campionat Mundial de Turismes són dos dels campionats de turismes més populars a Europa; a l'Argentina ho són el TC 2000 i el Top Race.

## Referències

* 1 2 «turisme ». Diccionari de la llengua catalana de l'IEC. Institut d'Estudis Catalans.
* ↑ Ministerio de la Presidencia (26-1-1999). «Anexo II. Definiciones y categorías de los vehículos», en Real Decreto 2822/1998, de 23 de diciembre, por el que se aprueba el Reglamento General de Vehículos. BOE n.º 22/1999. Consulta: 4 de maig de 2009.
* ↑ «cotxe ». Diccionari de la llengua catalana de l'IEC. Institut d'Estudis Catalans.
* ↑ «auto ». Diccionari de la llengua catalana de l'IEC. Institut d'Estudis Catalans.
* ↑ «autocar ». Diccionari de la llengua catalana de l'IEC. Institut d'Estudis Catalans.
* ↑ «autobús ». Diccionari de la llengua catalana de l'IEC. Institut d'Estudis Catalans.

## Vegeu també

* Classificació dels automòbils
# Dessecació

* Per a altres significats, vegeu «Processat d'aliments#Dessecació o deshidratació/Pasteurització».
Dessecació és l'acció d'eliminar l'aigua d'una substància. Una substància dessecant és higroscòpica (atrau i manté l'aigua).
Els agents dessecants són substàncies que treuen l'aigua o (més rarament) altres solvents. L'aigua pot estar enllaçada químicament, per exemple en l'àcid sulfúric, el clorur de calci o el pentaòxid de fòsfor, o l'assecament es pot obtenir per adsorció com passa en la bentonita. Es distingeix entre dessecació estàtica i dinàmica. En l'estàtica el material a ser dessecat l'agent dessecant és afegit i tret, mentre que en el dessecament dinàmic flueix a través de la substància líquida o gasosa que s'ha de dessecar.
Els dessecants es fan servir a la indústria per protegir els productes de la humitat o com a agent químic a que indueix l'alliberament de l'aigua o de la condensació. El dessecant més utilitzat és l'aire.
En laboratoris s'utilitza un estri anomenat dessecador, fet d'un contenidor de vidre gruixut o de plàstic que es fa servir per fer o mantenir petites quantitats de material molt seques. El material es col·loca en una plataforma, i un agent d'assecatge o dessecant, tal com el gel de sílice sec o hidròxid de sodi anhidre, es col·loca per sota de la plataforma. Sovint s'hi inclou algun tipus d'indicador d'humitat. El producte químic actiu dels indicadors és el clorur de cobalt(II) (CoCl₂). el clorur de cobalt anhidre és blau. Quan enllaça amb dues molècules d'aigua, (CoCl₂•2H₂O), es torna porpra. Més hidratat passa a ser clorur d'hexaaquacobalt(II) que és de color rosa [Co(H₂O)₆]$^{2+}$.
La dessecació també s'utilitza en la indústria alimentària per processos com la liofilització. Com per exemple trobem el mètode del fumatge.

## Biologia i ecologia

En biologia i ecologia, el terme dessecació es refereix a l'assecament d'un organisme viu, com quan els animals aquàtics es treuen de l'aigua, o quan les plantes s'exposen a la llum solar o la secada. El límit de tolerància a la dessecació varia d'un organisme a un altre.

## Referències

* ↑ «Dessecació». Gran Enciclopèdia Catalana. Barcelona: Grup Enciclopèdia Catalana.
* ↑ «8.2.3.1 Dessecació de sòlids». A: Operacions bàsiques al laboratori químic. Barcelona: Universitat de Barcelona.

## Enllaços externs

* Desiccation Tolerance Merkhofer, R. 2010 Nov (anglès)
# Bernardita

La bernardita és un mineral de la classe dels sulfurs. Va ser anomenada en honor de Jan H. Bernard (1928-2018), mineralogista txec.

## Característiques

La bernardita és una sulfosal de fórmula química TlAs₅S₈. Cristal·litza en el sistema monoclínic. Els seus cristalls són gruixuts de forma tabulada, parcialment corroïts i estriats, amb {100}, {012}, {210} i {201}, {201}, {010} prominents, de fins a 4 mm. La seva duresa a l'escala de Mohs és 2.
Segons la classificació de Nickel-Strunz, la bernardita pertany a «02.HD: Sulfosals de l'arquetip SnS, amb Tl» juntament amb els següents minerals: lorandita, weissbergita, christita, jankovicita, rebulita, imhofita, edenharterita, jentschita, hutchinsonita, sicherita i gabrielita.

## Formació i jaciments

La bernardita va ser descoberta a Allchar, a Roszdan (Macedònia del Nord) en un dipòsit hidrotermal amb altres sulfurs amb As-Tl. També ha estat descrita a la pedrera Lengenbach (Suïssa).
Sol trobar-se associada a altres minerals com: realgar, orpiment, hutchinsonita, wal·lisita, hatchita, lorandita, edenharterita, erniggliita, stalderita.

## Referències

* 1 2 3 «Bernardite» (en anglès). Mindat. [Consulta: 7 novembre 2015].
* 1 2 3 «Bernardite» (en anglès). Handbook of Mineralogy. Arxivat de l'original el 8 de maig 2019. [Consulta: 22 gener 2019].
# Bob Edwards

Bob Edwards (anglès: Robert Edwards) (16 de gener de 1905 - 4 de juny de 1990) va ser un sindicalista anglès i militant del Partit Laborista Independent (ILP). Va ser diputat al Cambra dels Comuns del Regne Unit de 1955 a 1987.

## Biografia

La seva mare era obrera de fàbrica i el seu pare era capità de port. Tenia dos germans: un va morir al mar a la Primera Guerra Mundial i l'altre era gruista als molls de Liverpool i músic. Edwards va ser un dels consellers laboristes més joves de Liverpool, el 1927, amb 22 anys. També va dirigir el 1926 una delegació de joves de l'ILP a la Unió Soviètica, on va conèixer Lev Trotski i Ióssif Stalin
A la Guerra Civil espanyola va dirigir l'ILP Contingent del Partit Obrer d'Unificació Marxista (POUM) al front d'Aragó fins al maig de 1937. Edwards va ser un membre destacat de l'ILP després que aquest es separés del Partit Laborista als anys 1940, exercint com a president del partit de 1943 a 1948. Entre 1947 i 1971 va ser secretari general del Sindicat de Treballadors de la Química, i també va ser membre del Sindicat General de Transports i Obrers.
Va ser elegit diputat en representació del Labour Co-operative per Bilston a les eleccions al Parlament del Regne Unit de 1955. La circumscripció va ser abolida el 1974, així que a les eleccions de febrer de 1974 es va presentar amb èxit per Wolverhampton South East. El 1983, aleshores amb 78 anys, es va convertir en el diputat en exercici més antic. Edwards va morir el juny de 1990, als 85 anys, tres anys després de la seva jubilació del Parlament.
L'antic oficial del KGB, Oleg Gordievski, que va desertar al Regne Unit el 1985, va declarar que Edwards havia estat un agent del KGB durant molts anys i que havia proporcionat «secrets importants».

## Referències

* ↑ Orwell biography by Michael Shelden, Minerva paperback 1992 page 282
* ↑ Macintyre, Ben (2019); The Spy and the Traitor: The Greatest Espionage Story of the Cold War, Penguin Books Ltd., ISBN 0241972132
* ↑ Sanderson, David «Veteran MP Bob Edwards was honoured by the Soviet Union» (en anglès). The Times, 18-01-2024. ISSN: 0140-0460.
* ↑ «Black Country MP Bob Edwards DID spy for the KGB, claims new book» (en anglès), 08-06-2016. [Consulta: 18 gener 2024].
# Txutxa

Txutxa - Чуча (rus) - és un poble de la República del Tatarstan, a Rússia. El 2014 tenia 20. Pertany al districte (raion) de Pestretsi.

## Referències

* ↑ «Arbash». GeoNames. [Consulta: 7 setembre 2013].
* ↑ Koriakov, I. B.. «База данных «Этно-языковой состав населённых пунктов России»». Arxivat de l'original el 2018-03-24.
# Villodre

Villodre és un municipi de la província de Palència a la comunitat autònoma de Castella i Lleó, situat entre Melgar de Yuso i Astudillo.

## Demografia

Variació demogràfica del municipi entre 1991 i 2005 :
| Any | Homes | Dones | Total |
| 1991 | | | 52 |
| 1996 | 30 | 20 | 50 |
| 1999 | 28 | 20 | 48 |
| 2000 | 27 | 19 | 46 |
| 2001 | 27 | 18 | 45 |
| 2002 | 27 | 15 | 42 |
| 2003 | 26 | 13 | 39 |
| 2004 | 24 | 12 | 36 |
| 2005 | 24 | 11 | 35 |
# Bjørnar Vestøl

Bjørnar Vestøl (Grimstad, Aust-Agder, 28 de maig de 1974) va ser un ciclista noruec, professional des del 1998 al 2004. Un cop retirat es va dedicar a la direcció esportiva.

## Palmarès

* 1997
** Vencedor d'una etapa a la Volta a Suècia
* 1998
** Vencedor d'una etapa a la Ster der Beloften
* 1999
** 1r al Gran Premi de Lillers
** Vencedor d'una etapa al Tour de Langkawi
** Vencedor d'una etapa al Gran Premi Ringerike
* 2000
** 1r a la Volta a Holanda Septentrional
** Vencedor d'una etapa al Circuito Montañés
* 2001
** 1r a la Volta a Düren
** Vencedor d'una etapa a la Volta a Hessen
* 2004
** Campió de Noruega en contrarellotge per equips

### Resultats al Giro d'Itàlia

* 2000. 125è de la classificació general

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Vicente Simón Foj

Vicente Simón Foj (Sogorb, 1 de març de 1969) és un exfutbolista valencià, que ocupava la posició de davanter.
Debuta a primera divisió el 2 de desembre de 1990, en partit del seu equip, el CE Castelló, contra el Sevilla FC. En total hi jugaria tres partits eixa temporada. A l'any següent, amb el conjunt de la Plana a la Segona Divisió, hi va aparèixer en dues ocasions.

## Referències

* ↑ «Simón no cuelga las botas» (en castellà). El Periódico Mediterráneo, 03-11-2003.

## Enllaços externs

* Fitxa del jugador
# Vicente Sol Sánchez

Vicente Sol Sánchez (Crevillent, 9 de setembre de 1890 – Santiago de Xile, 29 de desembre de 1953) fou un polític valencià. Treballà com a ferroviari i milità a Izquierda Republicana.

## Biografia

A les eleccions generals espanyoles de 1931 fou elegit diputat del Partit Republicà Radical Socialista per la província de Valladolid. El 1931 fou nomenat governador civil de la província de Sevilla en 1931. La presència de velles herències i inèrcies d'èpoques anteriors, sumades a la pretensió de mostrar al nou règim com a garant de l'ordre, suposarien el seu posicionament a favor del manteniment de l'ordre social tradicional. Durant el seu mandat es produïren els Fets de Gilena.
El 8 de juny de 1932 fou nomenat Director General de Presons pel Ministre de Justícia d'Espanya Álvaro de Albornoz y Liminiana. Fou destituït el 29 d'abril de 1933.
A les eleccions generals espanyoles de 1936 va ser escollit diputat dins les llistes del Front Popular com a membre d'Izquierda Republicana per la circumscripció de Badajoz amb 168.162 vots de 309.703 emesos, en un cens electoral de 409.878 electors, sent el quart candidat més votat de la seva circumscripció on va resultar vencedor
El 1931 fou nomenat governador civil de Sevilla i de Badajoz, càrrecs que deixà el 1932 quan fou nomenat Director General de Presons. No va revalidar l'escó el 1932 i a les eleccions generals espanyoles de 1936 fou elegit diputat per Badajoz José Aliseda Olivares.
En esclatar la guerra civil espanyola fou representant del Govern del bàndol republicà en la Columna Miaja quan el 20 d'agost de 1936 va estar a punt d'ocupar la ciutat de Còrdova. Fou nomenat novament Director General de Presons i va participar en la presa d'Almansa i en organitzar les forces que recuperaren Albacete, aleshores ocupada pel bàndol nacional.
En acabar la guerra es va exiliar a Xile i fou membre del segon govern d'Albornoz (1949-1951) com a ministre a América. Se tractava d'un gabinet de tarannà apartidista, la composició del qual no corresponia a cap acord entre partits.

## Referències

* ↑ SERRALLONGA I URQUIDI, J.: El aparato provincial durante la Segunda República. Los gobernadores civiles, 1931-1939 en Hispania Nova. Revista de Historia Contemporánea, 7 (2007), p. 16
* ↑ , Gaseta de Madrid número 160 de 08/06/1932.
* ↑ Eleccions 16.2.1936 Consultat el 10 de febrer de 2012.
* ↑ Donato Barba Prieto,Milagrosa Romero Samper: La oposición durante el franquismo: El exilio republicano, pàgines 295 i 296.

## Bibliografia

* Javier Paniagua Fuentes y J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.529. ISBN 9788495484802.
# Ulliba

Ulliba fou el nom urartià d'una regió situada segons René Grousset a l'oest d'Alzini, a la regió de les fonts del riu Batman, regió després anomenada Sassun. Se l'anomena també Ulluba que era el seu nom assiri/arameu, i formava un petit regne en la zona d'influència d'Urartu que el 739 aC va ser conquerida per Teglatfalassar III d'Assíria esdevenint una província. Modernament la identificació d'aquesta terra s'ha desplaçat una mica al sud i se la suposa situada a la part nord de la moderna vila de Dohuk al Kurdistan Iraquià

## Notes

* ↑ René Grousset, Histoire d'Armenie
* ↑ Assyrian empire builders
# Bavleni

Bavleni (en rus: Бавлены) és un poble (un possiólok) de l'óblast de Vladímir, a Rússia, que en el cens del 2010 tenia 2.698 habitants. Pertany al districte de Koltxúguino.

## Referències

* ↑ Приложения к трудам редакционных комиссий для составления положений о крестьянах выходящих из крепостной зависимости. Извлечения из описаний помещичьих имений. Губернии: Астраханская, Владимирская, Вологодская, Воронежская, Вятская, Казанская, Калужская, Курская..